ના,પણ કૃષ્ણને ખબર હતી કે અર્જુન તો રાજકુમાર છે,બગીચાનું ફૂલ છે એને ડિપ્રેશનમાં આવતા વાર નહીં લાગે..! અને ત્યારે એની પાસે કોઈ એવો વ્યક્તિ હોવો જોઈએ કે જે એને સંભાળી શકે.અને એવો વ્યક્તિ સ્વયં શ્રીકૃષ્ણ સિવાય બીજું કોણ હોઈ શકે…! કારણકે કૃષ્ણ એ આજીવન કેટલી કેટલી મુસીબતો વેઠી હતી :- કૃષ્ણનો જન્મ જ જેલમાં થયો હતો,જન્મતાની સાથે જ માતા-પિતાથી અલગ થવું પડ્યું હતું,પોતે એક રાજકુમાર હોવા છતાં પણ નંદ અને યશોદાને ત્યાં ઉછેર થયો,ગાયો ચરાવવા વનમાં ભટકવું પડતું,અને આમ છતાંય 11 વર્ષની ઉંમર થઈ ત્યાં સુધી મામા કંસ દ્વારા મોકલાયેલા અસુરોથી ગોકુલના ગ્રામજનોને બચાવવાના,ઇન્દ્રનો વિરોધ કર્યો તો અતિવૃષ્ટિનો સામનો કરવો પડ્યો અને આખો ગોવર્ધન ટચલી આંગળીએ ઉચકવો પડ્યો,ધર્મના રક્ષણ માટે સગા મામાનો વધ કરવો પડ્યો ..!